Uredba Sveta (ES) št. 825/2004

z dne 26. aprila 2004

o spremembi Uredbe (ES) št. 2042/2000 o uvedbi dokončne protidampinške dajatve na uvoz sistemov televizijskih kamer po poreklu z Japonske

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1] ("osnovna uredba"),

ob upoštevanju predloga Komisije, ki ga je predložila po posvetovanju s Svetovalnim odborom,

ob upoštevanju naslednjega:

A. PREDHODNI POSTOPKI

(1) Svet je z Uredbo (ES) št. 1015/94 [2] uvedel dokončno protidampinško dajatev na uvoz sistemov televizijskih kamer ("TCS") po poreklu z Japonske.

(2) Svet je v členu 1(3)(e) Uredbe št. 1015/94 izrecno izključil s področja uporabe protidampinške dajatve sisteme kamer iz priloge k navedeni uredbi (v nadaljnjem besedilu "priloga"), ki so zmogljivi sistemi profesionalnih kamer, ki tehnično ustrezajo opredelitvi proizvodov v okvir člena 1(2) Uredbe (ES) št. 1015/94, vendar pa jih ni mogoče šteti za sisteme televizijskih kamer.

(3) V oktobru 1995 je Svet Uredbo (ES) št. 1015/94 spremenil z Uredbo (ES) št. 2474/95 [3], zlasti glede opredelitve podobnih proizvodov in glede določenih modelov sistemov profesionalnih kamer, ki so bili izrecno izvzeti iz dokončne protidampinške dajatve.

(4) V oktobru 1997 je Svet z Uredbo (ES) št. 1952/97 [4] spremenil stopnjo dokončne protidampinške dajatve za dve zadevni družbi in sicer za Sony Corporation in Ikegami Tsushinki Co., Ltd, skladno s členom 12 Uredbe (ES) št. 384/96. Poleg tega je Svet izrecno izključil s področja uporabe protidampinške dajatve določene nove modele sistemov profesionalnih kamer in jih dodal v prilogo.

(5) Svet je januarja 1999 in 2000 spremenil Uredbo (ES) št. 1015/94 z Uredbama (ES) št. 193/1999 in št. 176/2000, pri čemer je v prilogo dodal določene nove modele sistemov profesionalnih kamer in jih s tem izključil od uporabe dokončne protidampinške dajatve [5].

(6) Septembra 2000 je Svet z Uredbo (ES) št. 2042/2000 [6] potrdil dokončne protidampinške dajatve, ki so bile uvedene z Uredbo (ES) št. 1015/94 v skladu s členom 11(2) osnovne uredbe.

(7) Svet je januarja 2001 in maja 2001 spremenil Uredbo (ES) št. 2042/2000 z Uredbama (ES) št. 198/2001 [7] in št. 951/2001 [8], pri čemer je na seznam v prilogi dodal določene nove modele sistemov profesionalnih kamer in jih s tem izključil iz uporabe dokončne protidampinške dajatve.

(8) V mesecu septembru 2001 je Svet z Uredbo (ES) št. 1900/2001 [9], po vmesnem pregledu v skladu s členom 11(3) osnovne uredbe, potrdil stopnjo dokončne protidampinške dajatve, uvedene za proizvajalca-izvoznika Hitachi Denshi Ltd.

(9) Nazadnje je Svet septembra 2002 ponovno spremenil Uredbo (ES) št. 2042/2000 z Uredbo (ES) št. 1696/2002, pri čemer je na seznam v prilogi dodal določene nove modele sistemov profesionalnih kamer in jih s tem izključil iz uporabe dokončne protidampinške dajatve.

B. PREISKAVA V ZVEZI Z NOVIMI MODELI SISTEMOV PROFESIONALNIH KAMER

1. Postopek

(10) Trije japonski proizvajalci-izvozniki, in sicer Sony Corporation (Sony), Ikegami Tsushinki Co Ltd (Ikegami) in Matsushita so Komisijo obvestili, da nameravajo na trg Skupnosti uvesti nove modele sistemov profesionalnih kamer in jo zaprosili, naj te modele sistemov profesionalnih kamer in njihovih dodatkov vključi v prilogo in jih s tem izključi s področja protidampinških dajatev.

(11) Komisija je temu ustrezno obvestila industrijo Skupnosti in začela navedeno preiskavo, da bi ugotovila, ali zadevni proizvodi sodijo na področje uporabe protidampinških dajatev in, ali je treba ustrezno spremeniti operativni del Uredbe (ES) št. 2042/2000.

2. Modeli, ki so predmet preiskave

(12) Prošnje za oprostitev, opremljene s potrebnimi tehničnimi podatki, so se nanašale na te modele sistemov kamer:

(i) Sony:

- na enoto za daljinsko upravljanje RM-M7E;

(ii) Ikegami:

- na glavo kamere HDL-20,

- glavo kamere MKC-501,

- glavo kamere MKC-501B;

(iii) Matsushita:

- na glavo kamere AW-E650,

- glavo kamere AW-E655,

- glavo kamere AW-E750.

Vsi navedeni modeli so bili predstavljeni bodisi kakor deli sistemov profesionalnih kamer, namenjenih tržišču s profesionalno video opremo, bodisi kakor novi modeli profesionalnih kamer, ki zamenjujejo stare različice, že izključene iz veljavnih protidampinških ukrepov.

3. Ugotovitve

(13) Komisija je izvedla tehnični pregled. Iz te analize izhaja, da nobenega od navedenih modelov ni mogoče klasificirati kot sistem za oddajanje ali sistem televizijske kamere.

(i) Enota za daljinsko upravljanje RM-M7E, glava kamere AW-E650, AW-E655 in AW-E750 (Matsushita)

(14) Ugotovljeno je bilo, da so enota za daljinsko upravljanje RM-M7E, glava kamere AW-E650, AW-E655 in AW-E750 sistemi profesionalnih kamer, ki jih zajema člen 1(3)(e) Uredbe (ES) št. 2042/2000. Zato, da bi bili izključeni iz dokončne dajatve, jih je treba dodati na seznam v prilogi.

(15) V skladu z ustaljeno prakso v institucijah Skupnosti je treba vse navedene modele oprostiti dajatve od datuma, ko Komisija prejme ustrezno prošnjo za oprostitev. Zato morajo biti vsi našteti modeli kamer, ki so uvoženi na spodaj naveden datum ali po tem datumu, oproščeni dajatve.

Sony:

- enota za daljinsko upravljanje RM-M7E: 6. avgust 2002,

Matsushita:

- glava kamere AW-E650: 30. oktober 2003,

- glava kamere AW-E655: 30. oktober 2003,

- glava kamere AW-E750: 30. oktober 2003.

(ii) Glavi kamere MKC-501 in MKC-501B (Ikegami)

(16) Za model kamere MKC-501 in njegovo novo različico MKC-501B je bilo ugotovljeno, da sta bila namenjena izključno industrijskim in medicinskim aplikacijam. Modela sta del Ikegamove serije medicinskih kamer in sta zasnovana predvsem za uporabo v medicinskem sektorju. Zato je glava kamere "ultra kompaktna" in samostojno, brez ustrezne enote za upravljanje, nima nobene funkcije. Ne more biti povezana z iskalom. Priključek za objektiv v obliki C je prilagojen samo za industrijske objektive, mikroskope in endoskope in nanj ni mogoče priključiti objektive za televizijsko oddajanje. Poleg tega so navedeni modeli premazani z protibakterijskim premazom, namenjenim izključno za medicinsko uporabo. Zato je bilo sklenjeno, da sta model MKC-501 in njegova nova različica MKC-501B oproščena na podlagi člena 1(3)(d) Uredbe 2042/2000.

(17) Ker oba modela kamer sodita v okvir člena 1(3)(d) Uredbe (ES) št. 2042/2000 sta ne glede na datum uvoza že po opredelitvi oproščena dokončne protidampinške dajatve.

(iii) Glava kamere HDL-20 (Ikegami)

(18) Za glavo kamere HDL-20 je bilo torej ugotovljeno, da ne ustreza opisu proizvodov v členu 1(3) Uredbe (ES) št. 2042/2000. Ta kamera je opremljena samo z dvema senzorjema (2/3 palca), medtem ko člen 1(3) Uredbe (ES) št. 2042 opisuje glavo kamere s "tremi ali več senzorji"). Zato je bilo sklenjeno, da ta vrsta kamere ne ustreza opisu proizvodov in torej ne sodi na področje uporabe protidampinške dajatve ter je ni treba izrecno oprostiti te dajatve s tem, da bi se ta model dodal na seznam v prilogi.

4. Informiranje zainteresiranih strani in sklepi

(19) Komisija je o svojih ugotovitvah obvestila industrijo Skupnosti in izvoznike TCS ter jim dala možnost, da predstavijo svoja stališča. Ugotovitvam Komisije nobena od teh strani ni nasprotovala.

(20) Ob upoštevanju navedenega bi bilo treba Uredbo (ES) št. 2042/2000 ustrezno spremeniti –

SPREJEL NASLEDNJO UREDBO:

Člen 1

Priloga k Uredbi (ES) št. 2042/2000 se nadomesti z besedilom iz Priloge k tej uredbi.

Člen 2

1. Ta uredba začne veljati dan po objavi v Uradnem listu Evropske unije.

2. Ta uredba se uporablja za uvoz naslednjih modelov, ki so jih proizvedli in v Skupnost izvozili naslednji proizvajalci izvozniki:

(a) Sony Corporation od 6. avgusta 2002 dalje:

- enota za daljinsko upravljanje RM-M7E;

(b) Matsushita od 30. oktobra 2003 dalje:

- glava kamere AW-E650,

- glava kamere AW-E655,

- glava kamere AW-E750.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 26. aprila 2004

Za Svet

Predsednik

B. Cowen

[1] UL L 56, 6.3.1996, str 1. Uredba, nazadnje spremenjena z Uredbo (ES) št. 461/2004 (UL L 77, 13.3.2004, str. 12).

[2] UL L 111, 30.4.1994, str. 106. Uredba, nazadnje spremenjena z Uredbo (ES) št. 176/2000 (UL L 22, 27.1.2000, str. 29).

[3] UL L 255, 25.10.1995, str. 11.

[4] UL L 276, 9.10.1997, str. 20.

[5] UL L 22, 29.1.1999, str. 10.

[6] UL L 244, 29.9.2000, str. 38. Uredba, kakor je bila nazadnje spremenjena z Uredbo (ES) št. 1696/2002 (UL L 259, 27.9.2002, str. 1).

[7] UL L 30, 1.2.2001, str. 1.

[8] UL L 134. 17.5.2001, str. 18.

[9] UL L 2 61.10.1997, str. 3.

--------------------------------------------------

PRILOGA

PRILOGA

Seznam sistemov profesionalnih kamer, ki niso opredeljeni kot sistemi televizijskih kamer (sistemi kamer za oddajanje), in so oproščeni protidampinških ukrepov

Ime družbe | Glava kamere | Iskalo | Enota za upravljanje kamere | Enota za operativno kontrolo | Glavna kontrolna enota | Adapter kamere |

Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP DXC-D35PH DXC-D35PL DXC-D35PK DXC-D35WSPL DSR-135PL | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE DXF-801CE | CCU-M3P CCU-M5P CCU-M7P CUU-M5AP | RM-M7G RM-M7E | — | CA-325P CA-325AP CA-325B CA-327P CA-537P CA-511 CA-512P CA-513 VCT-U14 |

Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400 HC-400W HDL-37E HDL-10 HDL-40 | VF15-21/22 VF-4523 VF15-39 VF15-46 VF5040 VF5040W | MA-200/230 MA-200A MA-400 CCU-37 CCU-10 | RCU-240 RCU-390 RCU-400 RCU-240A | — | CA-340 CA-300 CA-230 CA-390 CA-400 CA-450 |

Hitachi | HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP-C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA V-21 V-21W | GM-51 | RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A RC-Z21A RU-Z3 RC-Z3 | __ | — | CA-Z1HB CA-C10 CA-C10SP CA-C10SJA CA-C10M CA-C10B CA-Z1A CA-Z31 CA-Z32 CA-ZD1 |

Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 | WV-VF65BE WV-VF40E WV-VF39E WV-VF65BE WV-VF40E WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E WV-CB700AE WV-RC700/B WV-RC700/G WV-RC700A/B WV-RC700A/G WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 | — | — | WV-AD700SE WV-AD700ASE WV-AD700ME WV-AD250E WV-AD500E AW-AD500AE AW-AD700BSE |

JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-27CECH KH-100U KY-D29ECH | VF-P315E VF-P550E VF-P10E VP-P115E VF-P400E VP-P550BE VF-P116 VF-P116WE VF-P550WE | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | — | — | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |

| KY-D29WECH | | OTV-SX 2 | | | |

Olympus | MAJ-387N MAJ-387I | | OTV-S5 OTV-S6 | | | |

Camera OTV-SX |

--------------------------------------------------